पाएं अपने शहर की ताज़ा ख़बरें और फ्री ई-पेपरडाउनलोड करें
जिले में पिछले 20 दिन से कोरोना कर्फ्यू चल रहा है और आगे भी चलेगा। इस कारण से अधिकांश शोरुम व दुकानें बंद हैं। अब इन लोगों के सामने रोजगार की चुनौती खड़ी हो गई है। कुछ लोगों ने तो अपना मूल काम छोड़कर अन्य काम शुरू कर दिए हैं। कुछ अब भी कोरोना कर्फ्यू को खुलने की राह देख रहे हैं।
हालांकि बढ़ते हुए कोरोना मरीजों की संख्या को देखते हुए लग रहा है कि अभी कुछ दिन और कोरोना कर्फ्यू बढ़ेगा। पहले ठेलागाड़ी वालों को स्थाई ठेलागाड़ी लगाकर व्यापार करने की अनुमति थी। अब इन्हें गलियों में फेरी लगाकर व्यापार करना पड़ रहा है। इस कारण इन्हें परेशानियों का सामना करना पड़ रहा है।
जिला प्रशासन ने कोरोना कर्फ्यू के कुछ दिन तक तो फल-सब्जी की दुकानें एक स्थान पर लगानी दी। लेकिन कुछ दिन से इन व्यापारियों को स्थाई दुकान लगाने से मना कर दिया। अब ये केवल घूमकर ही व्यापार कर सकते हैं। इस कारण से इन्हें परेशानियों का सामना करना पड़ रहा है। कई लोग गांव से सब्जी बेचने के लिए आते हैं। इनके पास ठेलागाड़ी नहीं होती। ऐसे में इन्हें बिना व्यापार किए ही घर लौटना पड़ रहा है। दशहरा मैदान पर दुकानें लगाने वालों को भी जिला प्रशासन हटाने की कार्रवाई कर रहा है। सब्जी व फल व्यापारियों की मांग है कि दुकानों को भले ही मैदान में लगाने की अनुमति हो। लेकिन स्थाई हो। शहर में घूमकर व्यापार करने में परेशानी आ रही है।
इधर... बिरयानी बेचने वाला अब फल बेच रहा
शहर के बस स्टैंड पर बिरयानी की दुकान लगाने वाला व्यक्ति अब फलों का ठेला लगा रहा है। ताकि परिवार को पहले की तरह ही चला सके। इसी तरह से कई बस चालक भी ऐसे हैं, जो फलों की दुकानें लगा रहे हैं। कुछ लोग किराना सामग्री की होम डिलेवरी का काम करने लगे हैं। अपना मूल काम छोड़ चुके लोगों ने बताया की पिछले साल लॉकडाउन लगने के बाद लग रहा था की जल्दी खुल जाएगा। राह देखते-देखते डेढ़ माह से ज्यादा गुजर गया और कोई अन्य काम नहीं किया। लेकिन इस साल इंतजार नहीं किया। जिस दिन कोरोना कर्फ्यू शुरू हुआ। इसके दूसरे दिन से ही दूसरा काम करना शुरू कर दिया था। ताकि बाद में परेशानी न आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn